Komila
Komila (beng. কুমিল্লা = Komīllā) – miestas rytiniame Bangladeše, į pietus nuo Gumti upės (Meghnos intakas). Automobilių keliai ir geležinkelis iki Dakos ir Čitagongo. Išvystyta kailių, odų, džiuto, medienos, vilnos pramonė, yra šiluminė jėgainė, degtukų fabrikas. Apdirbamos nendrės, iš bambukų gaminami krepšiai, audžiami vilnos gaminiai. Komilos apylinkėse yra virš 400 vandens rezervuarų. Mieste yra biblioteka, pedagogikos kolegija, keletas valstybinių kolegijų (tarp jų ir žemės ūkio, susijusi su Čitagongo universitetu). Aplink miestą yra aliuvinės lygumos, daug upių, kurios lietų sezonu patvinsta. Auginami ryžiai, džiutas, alyvmedžiai, pipirai, kitos daržovės, taip pat arbata, vilna.